open-index/open-wikipedia-markdown huggingface dataset:
2-புளோரோபென்சாயிக் அமிலம்

**2-புளோரோபென்சாயிக் அமிலம்** *(2-Fluorobenzoic acid)* என்பது FC6H4CO2H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மாற்றிய  புளோரோபென்சாயிக் அமிலங்களில் இதுவும் ஒன்றாகும். இச்சேர்மத்தின் இணைகாரம் 2-புளோரோபென்சோயேட்டு ஆகும். 2-புளோரோபென்சாயிக் அமிலம் ஓர் எரிச்சலூட்டியாகும்.
 
நுண்ணுயிரியியல் துறையில் புளோரோபென்சாயிக் அமிலத்தின் வளர்ச்சிதை மாற்றம்  நன்கு ஆராயப்படுகிறது . சூடோமோனாசு சூடோ அல்காலிகென்சு என்ற வகை பாக்டியங்களால் நிகழும் 2-புளோரோபைபீனைலின் வளர்சிதை மாற்றத்தின் ஒரு பகுதியாக இதன் இணைகாரம் இருக்கிறது. 

## இவற்றையும் காண்க
*4-புளோரோபென்சாயிக் அமிலம். பாரா மாற்றியம்
*3-புளோரோபென்சாயிக் அமிலம் மெட்டா மாற்றியம்
*2-குளோரோபென்சாயிக் அமிலம்

## மேற்கோள்கள்

பகுப்பு:கரிம ஆலைடுகள்
பகுப்பு:பென்சாயிக் அமிலங்கள்
பகுப்பு:2-புளோரோபீனைல் சேர்மங்கள்
காக்காயம் மூங்கில் தவளை

**காக்காயம் மூங்கில் தவளை** (***Raorchestes ochlandrae*** (common name: **Ochlandrae reed frog**) என்பது ராகோபோரிடே குடும்பத்தைச் சேர்ந்த புதர் தவளையில் ஒரு வகை ஆகும். இது இந்தியாவின் மேற்குத்தொடர்ச்சி மலைப் பகுதிகளில் உள்ளது. இந்த வகைத் தவளையானது 2007இல் முதன்முதலில் கேரளத்தின், கோழிக்கோடு மாவட்டத்தில் உள்ள காக்காயம் காப்புக் காடுகளில் கண்டுபிடிக்கப்பட்டு விவரிக்கப்பட்டது. ஆனால் அதன்பிறகு மேற்குத்தொடர்ச்சி மலைப் பகுதிகளில் உள்ள பல இடங்களில் இது உள்ளது பதிவு செய்யப்பட்டுள்ளது.

## விளக்கம்
இதில் ஆண் தவளைகளானது  மற்றும் பெண் தவளைகளானது அளவிடப்பட்ட மாதிரிகளின் அடிப்படையில்,  மூக்கு முதல் எச்சவாய் வரையில் நீளமுடையதாக உள்ளன. இதில் பொதுவாக பெண் தவளைகள் ஆண் தவளைகளைவிட பெரியவையாக உள்ளன.
மழைக் கால மாலை வேளையில் அதிக எண்ணிக்கையில், சப்தமிடும் இந்தத் தவளைக் கூட்டங்களை காணலாம். இவை அழகிய கண்களுடன், முக்கோண வடிவிலான தலைகளைக் கொண்டவை. தோல் பகுதி உலராமல் இருக்க, அடிக்கடி நீரைத் தேடி செல்கின்றன.
இடது|thumb|''Raorchestes ochlandrae''

## வாழிடம்
இந்த இதன் தவளைகள் மூங்கில் வளருமிடங்களில் மட்டுமே காணப்படுகின்றன.  ஆறுகளை ஒட்டிய காடுகளில் வளரும் ஓக்லாண்ட்ரா என்ற மூங்கிலைச் சார்ந்தே இந்த தவளைகளின் வாழ்க்கை அமைந்துள்ளது. மற்ற தவளைகளைப் போல, இவை இலைகளில் முட்டைகளை இடுவதில்லை. இவை மூங்கில் இடுக்குகளில் அதிக எண்ணிக்கையில் முட்டைகளை இடுகின்றன.

## மேற்கோள்கள்

பகுப்பு:தவளைகள்
டி. எச். லாரன்ஸ்

**டேவிட் ஹெர்பர்ட் லாரன்ஸ் (David Herbert Lawrence** (செப்டம்பர் 11, 1885 – மார்ச் 2, 1930) ஆங்கில எழுத்தாளர் மற்றும் கவிஞர் ஆவார். இவரின் பெரும்பாலான படைப்புகள் தொழில்மயமாதல் மற்றும் நவீனமயமாதல் போன்றவற்றினால் ஏற்படும் மனிதத்தன்மையற்ற செயல்களினைப் பிரதிபலிக்கும் விதமாக அமைந்துள்ளன. மற்ற சில படைப்புகள் பாலியல், பலம், தன்னிச்சையான இயல்பு, உள்ளுணர்வுகள், மனநலம் போன்றவற்றினை பிரதிபலிக்கும் விதமாக அமைந்துள்ளன.

லாரன்சின் கருத்துக்கள் அவருக்கு அதிகமான எதிரிகளையே பெற்றுத் தந்தது. மேலும் இவரின் படைப்புகள் தணிக்கைக்கும், மத ஒறுப்புக்கும் உள்ளாக்கப்பட்டன. இவரின் படைப்பாக்கத் திறன் தவறுதலாக புரிந்துகொள்ளப்பட்டன. தன்னுடைய வாழ்க்கையின் இரண்டாவது பாதியில் நாடுகடத்தப்பட்டார். அதனைப் பற்ரி குறிப்பிடுகையில் அது ஒரு வெங்கொடுமையான புனிதப்பயணம் என்றார். இ. எம். பிராஸ்டர் இவரின் இறங்கல் பற்றி குறிப்பிடுகையில் எங்கள் தலைமுறைக் கவிஞர்களிலேயே மிகச்சிறந்த கற்பனைத்திறன் கொண்ட கவிஞர் எனக் குறிப்பிட்டார். பெர்ட்ரண்டு ரசல் குறிப்பிடுகையில் இவர் ஒரு அனைவருக்கும் முன்மாதிரியான ஜெர்மானிய பாசிசவாதி எனக் குறிப்பிட்டார்.

## ஆரம்பகால வாழ்க்கை
டி. எச். லாரன்ஸ் செப்டம்பர் 11, 1885 இல் ஆர்தர் ஜான் லாரன்ஸ் மற்றும் லிதியா போர்தல் ஆகியோருக்கு நான்காவது மகனாகப் பிறந்தார். இவரின் தந்தை பிரின்ஸ்லி கோலிரியில் நிலக்கரிச் சுரங்கத்தில் வேலை பார்த்துவந்தார், தாய் பயிற்சி ஆசிரியராக பணிபுரிந்தார். ஆனால் குடும்பத்தின் நிதிச்சுமை காரணமாக பின்னல் தொழிற்சாலையில் பணியில் சேர்ந்தார். லாரன்ஸ் தனது ஆரம்பகாலங்களில்  நாட்டிங்ஹாம்ஷயரில் உள்ள நிலக்கரிச் சுரங்க நகரமான ஈஸ்ட்வுட்டில் வாழ்ந்தார்.

இவர் பிறந்த விக்டோரியா தெருவில் உள்ள எண்:8 அ, வீடானது தற்போது அருங்காட்சியகமாக உள்ளது. இவரின் ஆரம்பகால படைப்புக்களின் கருத்துக்களானது அவரின் பெற்றோர்களின் பணி செய்யும் இடத்தின் பின்புலங்களில் இருந்து அமைந்தது. தனது ஆரம்பகாலங்களில் வடக்கு ஈஸ்ட்வுட்டில் உள்ள ஷெர்வுட் காடுகளில் சுற்றித்திரிந்தார். அதுவே பிற்கால இவரின் படைப்புகளில் இயற்கையினை பாராட்டுவதற்கு அடிப்படையாக அமைந்தது. இவரின் பெரும்பாலான புதினங்களில் இந்தப்பகுதியினை எனது இதயத்தின் நாடு எனக் குறிப்பிட்டுள்ளார்.

## சான்றுகள்

பகுப்பு:1885 பிறப்புகள்
பகுப்பு:ஆங்கில எழுத்தாளர்கள்
பகுப்பு:1930 இறப்புகள்
பகுப்பு:பிரித்தானிய எழுத்தாளர்கள்
3-புளோரோபென்சாயிக் அமிலம்

**3-புளோரோபென்சாயிக் அமிலம்** *(3-Fluorobenzoic acid)* என்பது C7H5FO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மாற்றிய  புளோரோபென்சாயிக் அமிலங்களில் இது மெட்டா மாற்றிய புளோரோபென்சாயிக் அமிலம் ஆகும். இச்சேர்மத்தின் இணைகாரம் 3-புளோரோபென்சோயேட்டு ஆகும். 3-புளோரோபென்சாயிக் அமிலம் ஓர் எரிச்சலூட்டியாகும். ஆர்த்தோ வடிவ 2-புளோரோபென்சோயிக் அமிலத்தைக் காட்டிலும் குறைவான அமிலத்தன்மையும் பாரா வடிவ 4-புளோரோபென்சோயிக் அமிலத்தைக் காட்டிலும் அதிகமான அமிலத்தன்மை எண் மதிப்பையும் இது பெற்றுள்ளது. மேலும் பல்வேறு விதமான அறிவியல் பயன்பாடுகளிலும் 3-புளோரோபென்சாயிக் அமிலம் பயன்படுத்தப்படுகிறது .
 
## இவற்றையும் காண்க

*4-புளோரோபென்சாயிக் அமிலம்
*2-புளோரோபென்சாயிக் அமிலம்

## மேற்கோள்கள்

பகுப்பு:3-புளோரோபீனைல் சேர்மங்கள்
பகுப்பு:பென்சாயிக் அமிலங்கள்
பகுப்பு:கரிம ஆலைடுகள்
புளோரோடிரையயோடோமீத்தேன்

**புளோரோடிரையயோடோமீத்தேன்**  *(Fluorotriiodomethane)* என்பது CFI3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மீத்தேனிலிருந்து பெறப்படும் வழிப்பெறுதியாக இச்சேர்மம் கருதப்படுகிறது . 

## மேற்கோள்கள்

பகுப்பு:கரிம ஆலைடுகள்
பகுப்பு:கரிம புளோரைடுகள்
பகுப்பு:கரிம அயோடைடுகள்
பகுப்பு:ஆலோமீத்தேன்கள்
1,1,1,2,2,3,3-எப்டாகுளோரோபுரோப்பேன்

**1,1,1,2,2,3,3-எப்டாகுளோரோபுரோப்பேன்** *(1,1,1,2,2,3,3-Heptachloropropane)*  என்பது C2Cl5CHCl2  என்ற நேர்கோட்டு மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . ஐதரசன், குளோரின், கார்பன் ஆகிய மூன்று தனிமங்களும் சேர்ந்து இச்சேர்மத்தை உருவாக்குகின்றன .  

## மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிம ஆலைடுகள்
பெண் வானியற்பியலாளர்கள் பட்டியல்

இந்தப் பட்டியல் ஓரளவுக்குப் பெண் வானியற்பியலாளர்களௌ உள்ளடக்கியுள்ளது. இதில் விடுபட்டவர்களைச் சேர்க்கலாம்.
## அ
*அதீனா கவுசுட்டெனிசு
*அமாலியா எர்க்கோலி பிஞ்சி
*அலீசியா எம். சோடர்பர்கு
*அலைசியா ஜே. வியன்பெர்கர்
*அவோமவா சீல்ட்சு
*அன்னபூரணி சுப்ரமணியம்
*அன்னா சுகைபி
*அன்னா வாட்சு
*அன்னி மரீ இலாகுரேஞ்சி

## ஆ
*ஆந்திரியா துப்ரீ
*ஆம்பர் சுட்டிரவுகின்
*ஆன்னி பார்பாரா அண்டர்கில்

## இ
*இரண்யா வி. பெய்ரிசு
*இரேச்சல் மாந்தெல்பாம்
*இரேச்சல் வெப்சுட்டர்
*இலிசா கியூவ்லி
*இலிசு மெக்டொனால்டு
*இலிண்டுசே கிளெசனர்

## ஈ
*ஈத்தர் ஏ. நட்சன்

## உ
*உரூத் முரே கிளே
*உரோசுமேரி வைசு

## எ
*எம்மா சாப்மன்
*எம்மா புன்சு
*எமிலி இலெவிசுகியூ
*எலைன் எம். சாடிலர்

## க
*கரோல் முண்டல்
*காத்தரைன் கேமான்சு
*காரென் மாசுதெர்சு
*கிறித்தினா இரிச்சி
*கிறித்தைன் ஜோன்சு போர்மன்

## ச
*சர்பானி பாசு
*சாரா தட்டில்
*சாரா மில்கோவிச்
*சிட்னி கார்னி வுல்ப்
*சுசான் மெக்கன்னா இலாலர்
*சுசான்னி இம்பர்
*சுசானா இலிசானோ
*சுமதார் நாவோசு
*செரினா விட்டி

## த
*திரேசி சுலாத்தியர்
*தெரசா ஆண்டர்சன்
*தேப்ரா எல்மெகிரீன்

## ந
*நவோமி மெக்கிளியூர் கிரிபித்சு
*நியா இமாரா
*நேதா பக்கல்

## ப
*பவுலா யோப்ரே
*பாடி பாயிடு
*பாத்ரீசியா வைட்லாக்
*பிரய்வால் சாத்திரி
*பிராங்குவாயிசு கோம்பெசு
*பிலார் உருயிசு இலாபுயெந்தே
*பிலிப்பா பிரவுனிங்

## ம
*மரீனா காலந்து
*மவுரா மெக்லாப்ளின்
*மழிலான் ஆத்மன்
*மானுவேலா காம்பனெல்லி

## ய
*யூடித் பைப்பர்
*யூனா கோல்மய்யர்
*யெசீ கிறித்தியான்சென்

## வ
*வாசிலிகி கலோகரா
*வெசுனா மிலோசெவிக் தியேலார்
*வெண்டி இலவுரல் பிரீடுமன்

## ழ
*ழீன் சுவாங்கு

## ஜ
*ஜியோவன்னா தினெத்தி
*ஜெசீகா இலெய்கு ஜோன்சு
*ஜென் குப்தா
*ஜென்னி கிரீன்
*ஜேக்குவிலைன் எவிட்
*ஜோ தங்கிளே

பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:வானியல் வரலாறு
திரிஷ்னீத் அரோரா

**திரிஷ்னீத் அரோரா** (Trishneet Arora, பிறப்பு: நவம்பர் 2, 1993)  டேக் எனும் பாதுகாப்பு நிறுவனத்தின் நிறுவனர் மற்றும் தலைமை நிர்வாக அதிகாரி ஆவார். இவர் வலைத்தளப் பாதுகாப்பு மற்றும் நெறிமுறை மென்பொருள் திருட்டு அதிலிருந்து பாதுகாப்பு பெறுதல் ஆகிய நூல்களை எழுதியுள்ளார். போர்ப்ஸ் இதழ் 2018 இல் வெளியிட்ட ஆசியாவின் சக்திவாய்ந்த 30 நபர்களில் ஒருவராக இடம்பெற்றார்.

## விருதுகள், அங்கீகாரங்கள்

## நூல்கள்

*ரோராவுடன் மென்பொருள் திருட்டு பற்றிய உரையாடல்அ
**மென்பொருள் திருட்டு சகாப்தம்*
*திறன்பேசி மென்பொருள் திருட்டு 

## சான்றுகள்

## வெளியிணைப்புகள்
அதிகாரப்பூர்வ வலைத்தளம்

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:பஞ்சாப் நபர்கள்
சென்னை தொழில் வர்த்தக சபை

**சென்னை தொழில் வர்த்தக சபை** (**Madras Chamber of Commerce and Industry**) என்பது முன்னணி தொழில் முனைவோரால் நிர்வகிக்கப்பட்டு, தொழில்துறையினரின் தலைமையில் செயல்படும் ஒரு அரசு சார்பற்ற அமைப்பாகும். இதன் முதன்மை நோக்கம் என்பது பொருளாதாரம், வணிகம், பெருவணிகம், தொழிற்சாலை போன்றவற்றின் மீதான அரசாங்கக் கொள்கைகளில் செல்வாக்கு செலுத்துதல் ஆகும். மேலும் இது  கல்வி மேம்பாடு, சுகாதாரம், உள்கட்டமைப்பு,  சுற்றுச்சூழல் ஆகியவற்றிற்றின் மேம்பாட்டுக்குக்கான பணிகளிலும் ஈடுபடுகிறது.

## வரலாறு
1836 செப்டம்பர் 29 அன்று, சென்னை தொழில் வர்த்தக சபையை எட்டு தொழிலதிபர்கள் இணைந்து நிறுவினர்.   இதன் முதல் தலைவராக இந்தியாவின் முன்னணி தொழிலதிபரான ஜே. ஏ. அர்புத்னாட் ( J. A. Arbuthnot) இருந்தார். துவக்கத்தில் இதன் அலுவலகமானது பின்னி அண்ட் கோவிலில் தற்காலிகமாக இயங்கிவந்தது. பின்னர் 1869 ஆம் ஆண்டில் தி மெட்ராஸ் மெயில் அலுவலகத்தின் ஒரு பகுதியை குத்தகைக்கு எடுத்து முதன்முதலில் ஒரு நிரந்தர இடத்தில் அலுவலகம் செயல்படத் துவங்கியது. 1924 ஆம் ஆண்டு, மெர்கண்டைல் வங்கி அலுவலகங்களுக்கு வர்த்தக சபையின் அலுவலகம் இடமாறியது.

தென்னிந்திய தொழில் வர்த்தக சபை மற்றும் தொழிற்சாலைகள் போன்ற அமைப்புகளில், துவக்கத்தில் இருந்தே, பெரும்பாலான இந்தியர்கள் அதிக எண்ணிக்கையில் சேரவில்லை. இந்திய வணிகர்கள், சென்னை தொழில் வர்த்தக சபை போன்ற தங்களுக்கான சொந்த அமைப்புகளைத் தொடங்கினர். 1964 ஆம் ஆண்டில் முதன்முதலில் இதன் தலைவர் பதவி இந்தியருக்கு கிடைத்தது.

1900களின் முற்பகுதியில், இந்திய ரயில்வேயின் வளர்ச்சியில் இந்த அமைப்பு  ஒரு முக்கியப் பங்கு வகித்தது.

## குறிப்புகள்

## வெளி இணைப்புகள்

* அதிகாரப்பூர்வ இணையதளம்

பகுப்பு:தமிழ்நாட்டுப் பொருளாதார வரலாறு
பகுப்பு:தமிழ்நாட்டுப் பொருளாதாரம்
எக்சாபுரோமோபென்சீன்

**எக்சாபுரோமோபென்சீன்** *(Hexabromobenzene)* என்பது C6Br6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அறுபுரோமோபென்சீன் என்ற பெயராலும் இதை அழைக்கலாம். அரோமாட்டிக் சேர்மமான இச்சேர்மம் ஒரு பென்சீன் வழிப்பெறுதியாகக் கருதப்படுகிறது. இதன் கட்டமைப்பில் உள்ள அனைத்து ஐதரசன் அணுக்களும் புரோமின் அணுக்களால் இடப்பெயர்ச்சி செய்யப்பட்டுள்ளன. 
உயர் மின்அழுத்த மின் தேக்கிகளில் தீச்சுவாலை ஒடுக்கியாக எக்சாபுரோமோபென்சீன் பயன்படுத்தப்படுகிறது. குறைந்த செலவு ஆற்றல் சேமிப்பு சாதனங்கள் மற்றும் மின்தேக்கிகள் ஆகியவற்றிற்கான கிராபீன் போன்ற மெல்லிய படலங்கள் தயாரிக்க உதவும் தொடக்க வேதிபொருளாகவும் இது பயன்படுத்தப்படுகிறது. 

## மேற்கோள்கள்

பகுப்பு:புரோமோ அரீன்கள்
பகுப்பு:கரிம ஆலைடுகள்
ஐசோபென்சான்

**ஐசோபென்சான்** *(Isobenzan)* என்பது C9H4Cl8O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். டெலோடிரின் என்ற பெயராலும் இதை அழைக்கலாம். 1958 ஆம் ஆண்டுக்கும் 1965 ஆம் ஆண்டுக்கும் இடைபட்ட காலத்தில் உற்பத்தி செய்யப்பட்ட இச்சேர்மம் தற்போது பயன்படுத்தப்படுவதில்லை . கரிம வேதியியல் மாசாக மண்ணில் 2 முதல் 7 ஆண்டுகளுக்கு இது நீடித்து நிற்கிறது. மேலும் மனித இரத்தத்தில் ஐசோபென்சானின் உயுரியல் அரைவாழ்வுக் காலம் 2.8 ஆண்டுகள் என மதிப்பிடப்பட்டுள்ளது . 

அமெரிக்காவில் இது மிகவும் அபாயகரமான பொருளாக வகைப்படுத்தப்பட்டுள்ளது, ஐசோபென்சான் உற்பத்தி, சேமிப்பு அல்லது குறிப்பிடத்தக்க அளவுகளில் பயன்படுத்துதல் போன்ற செயல்பாடுகளை அந்நாட்டின் அவசரகால திட்டமிடல் மற்றும் சமூக தகவல் அறியும் உரிமை சட்டம் (42 யு.எசு.சி 11002) பிரிவின் 302 ஆம் பிரிவு விதியின்படி கண்காணீக்கப்படுகின்றன .

## மேற்கோள்கள்

பகுப்பு:கரிமகுளோரைடுகள்
பகுப்பு:கரிம ஆலைடுகள்
பகுப்பு:ஐசோபென்சோபியூரான்கள்
பகுப்பு:கரிமகுளோரைடு பூச்சிக்கொல்லிகள்
ஐசோபியூட்டைல் குளோரைடு

**ஐசோபியூட்டைல் குளோரைடு** *(Isobutyl chloride)*  என்பது C4H9Cl   என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 1-குளோரோ-2-மெத்தில்புரோப்பேன் என்ற பெயராலும் இதை அழைக்கிறார்கள். குளோரின், கார்பன், ஐதரசன் ஆகிய சேர்மங்கள் இணைந்து இச்சேர்மம் உருவாகிறது. ஐசோபியூட்டேனின் குளோரினேற்ற வழிப்பெறுதியாக ஐசோபியூட்டைல் குளோரைடு கருதப்படுகிறது.

## மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிம ஆலைடுகள்
டிரைபுளோரோமெத்தாக்சி

**டிரைபுளோரோமெத்தாக்சி** *(Trifluoromethoxy)* என்பது  –O–CF3 .என்ற வாய்ப்பாட்டால் குறிக்கப்படும் ஒரு வேதி வினைக்குழுவாகும். இதை ஒரு மெத்தாக்சி குழு –O–CH3 என்று கருதலாம். மெத்தாக்சி குழுவிலுள்ள ஐதரசன் அணுக்கள் புளோரின் அணுக்களால் இடப்பெயர்ச்சி செய்யப்பட்டால் உருவாகும் குழு டிரைபுளோரோமெத்தாக்சி எனப்படுகிறது. அல்லது ஒரு டிரைபுளோரோ மெத்தில் குழு ஆக்சிசன் அணு பாலத்தால் எஞ்சியிருக்கும் மூலக்கூறுடன் இணைக்கப்பட்டிருப்பதையும் குறிக்கும். இவ்வேதி வினைக்குழுவைக் கொண்டிருக்கும் சேர்மங்கள் மருந்துவகைப் பொருட்களுடன் சில தொடர்புகளைக் கொண்டிருப்பதாகக் கருதப்படுகிறது. ரிலுசோல் இதற்கு ஓர் உதாரணமாகும்.

## மேற்கோள்கள்

பகுப்பு:கரிம ஆலைடுகள்
பகுப்பு:டிரைபுளோரோமெத்தில் சேர்மங்கள்
பகுப்பு:ஆலோ ஆல்க்கைல் குழுக்கள்
டிரைகுளோரோமெத்தில்

**டிரைகுளோரோமெத்தில்** *(Trichloromethyl)* என்பது –CCl3  .என்ற வாய்ப்பாட்டால் குறிக்கப்படும் ஒரு வேதி வினைக்குழுவாகும். இதை ஒரு மெத்தாக்சி குழு –O–CH3 என்று கருதலாம். மெத்தாக்சி குழுவிலுள்ள ஐதரசன் அணுக்கள் ஒவ்வொன்றும் குளோரின் அணுக்களால் இடப்பெயர்ச்சி செய்யப்பட்டால் உருவாகும் குழு டிரைகுளோரோமெத்தில் எனப்படுகிறது. இக்குழுவைச் சேர்ந்த சேர்மங்கள் அனைத்தும் கரிம குளோரின் வகை சேர்மங்களின் துணைக்குழு சேர்மங்களாகக் கருதப்படுகின்றன. டிரைகுளோரோமெத்தேன் (H–CCl3) , 1,1,1-டிரைகுளோரோயீத்தேன் (H3C–CCl3), குளோரால் (HOC–CC) போன்றவை இவ்வகைச் சேர்மங்களுக்கு  சில குறிப்பிடத்தக்க உதாரணங்களாகும். 

டிரைகுளோரோ அசிட்டிக் அமிலத்தின் HOOC–CCl3 அமிலக்காரத்தன்மை மாறிலியின் மதிப்பு 0.77 ஆகும். அசிட்டிக் அமிலத்தின் அமிலக்காரத்தன்மை மாறிலியின் மதிப்பு 4.76 என்பது குறிப்பிடத்தக்கது  .  

இந்த காரணத்தினால் டிரைகுளோரோ மெத்தில் குழு கரிமச் சேர்மங்களின் காரத்தன்மையை குறைக்கிறது எனலாம். 

## மேற்கோள்கள்

பகுப்பு:கரிம ஆலைடுகள்
பகுப்பு:ஆலோ ஆல்க்கைல் குழுக்கள்
பகுப்பு:டிரைகுளோரோமெத்தில் சேர்மங்கள்
டைரோபனோயிக் அமிலம்

**டைரோபனோயிக் அமிலம்** *(Tyropanoic acid)* என்பது C15H18I3NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மமும் இதனுடைய சோடியம் உப்பான சோடியம் டைரோபனோயேட்டும் கதிரியக்கப் படிமப் பெருக்கி முகவர்களாக பித்தப்பை வரைவியியலில் பயன்படுத்தப்படுகின்றன. பித்தப்பை வரைவியல் என்பது எக்சு கதிர் மூலம் பித்தப்பையில் உள்ள பித்தப்பைக் கல் நோயை ஆய்வுறுதி செய்யும் முறையாகும். பைலொபேக்கு, லுமொபேக்கு, டைரொபேக்கு, பிலொபேக் என்பன இதன் வர்த்தகப் பெயர்களாகும் . இந்த மூலக்கூறில் மூன்று கனமான அயோடின் அணுக்கள் உள்ளன, அவை எக்சு - கதிர்களை எலும்புகளில் உள்ள கால்சியம் தடுத்து பிம்பம் உருவாக்குதலைப்போல அதேமுறையில்  ஊடுறுவ விடாமல் தடுத்து பித்தப்பையின் பிம்பத்தை உருவாக்குகின்றன. உட்செலுத்தப்பட்டபின் இம்முகவர்கள்  பித்தநீரில் விரைவாக வெளியேற்றப்படுகின்றன .

## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:அயோடோ அரீன்கள்
பகுப்பு:கரிம ஆலைடுகள்
பகுப்பு:பியூட்டரமைடுகள்
பகுப்பு:அனிலைடுகள்
பகுப்பு:மருந்தியல்
டிரிப்குளோரோலைடு

**டிரிப்குளோரோலைடு** *(Tripchlorolide)* என்பது C20H25ClO6  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சீன பாரம்பரிய மருத்துவத்தில் பயன்படுத்தப்படும் டிரிப்டெரிகியம் வில்போர்டை (雷公藤) என்ற படர் கொடியிலிருந்து தனித்து பிரித்தெடுக்கப்பட்ட சேர்மமாக இது கருதப்படுகிறது. நரம்பு செல்களில் உள்ள என்-மெத்தில்-டி-அசுபார்டேட்டு ஏற்பியுடன் தொடர்பு கொள்ளும் திறன் கொண்டதாகவும் கருதப்படுகிறது.

## மேற்கோள்கள்

பகுப்பு:கரிமகுளோரைடுகள்
பகுப்பு:கரிம ஆலைடுகள்
பகுப்பு:இலாக்டோன்கள்
பகுப்பு:எப்பாக்சைடுகள்
பகுப்பு:டைடெர்பீன்கள்
டிரைபுரோமோ அசிட்டிக் அமிலம்

**டிரைபுரோமோ அசிட்டிக் அமிலம்** *(Tribromoacetic acid)* என்பது C2HBr3O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை முப்புரோமோ அசிட்டிக் அமிலம் என்ற பெயராலும் அழைக்கலாம். ஆலோ அசிட்டிக் அமில வகையின சேர்மங்களில் டிரைபுரோமோ அசிட்டிக் அமிலமும் ஒன்றாகும். அரிதாகத் தயாரிக்கப்படும் இச்சேர்மம் இதனுடன் மிகவும் நெருங்கிய தொடர்புடைய டிரைகுளோரோ அசிட்டிக் அமிலம், டிரைபுளோரோ அசிட்டிக் அமிலம் ஆகியவற்றைக் காட்டிலும் குறைவாகவே பயன்படுத்தப்படுகிறது. 

## மேலும் காண்க
*முப்புளோரோஅசிட்டிக் அமிலம்
*முக்குளோரோ அசிட்டிக் அமிலம்

## மேற்கோள்கள்

பகுப்பு:அசிட்டிக் அமிலங்கள்
பகுப்பு:கரிம புரோமைடுகள்
பகுப்பு:கரிம ஆலைடுகள்
பகுப்பு:முப்புரோமோமெத்தில் சேர்மங்கள்
பகுப்பு:2-கார்பன் அணு கரிமச் சேர்மங்கள்
டெட்ராகுளோரோமெட்டாசைலீன்

**டெட்ராகுளோரோமெட்டாசைலீன்** *(Tetrachlorometaxylene)*  என்பது C8H6Cl4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை டெட்ராகுளோரோ–மெ-சைலீன் என்ற பெயராலும் அழைக்கலாம். மெட்டா சைலீன் சேர்மத்தினுடைய குளோரினேற்ற வழிப்பெறுதியாக டெட்ராகுளோரோ மெட்டாசைலீன் கருதப்படுகிறது. இச்சேர்மத்தில் உள்ள நான்கு அரோமாட்டிக் ஐதரசன் அணுக்கள் குளோரின் அணுக்களால் இடப்பெயர்ச்சி செய்யப்படுகின்றன. 

கரிம குளோரைடுகள் பகுப்பாய்வில் குறிப்பாக கரிமக்குளோரைடு வகை பூச்சிக்கொல்லிகளில் டெட்ராகுளோரோ மெட்டாசைலீன் அகச் செந்தர அளவீடாகப் பயன்படுத்தப்படுகிறது. 
 
## மேற்கோள்கள்

பகுப்பு:குளோரோ அரீன்கள்
பகுப்பு:கரிம ஆலைடுகள்
1,1,1,2-டெட்ராகுளோரோயீத்தேன்

**1,1,1,2-டெட்ராகுளோரோயீத்தேன்** *(1,1,1,2-Tetrachloroethane)*  என்பது C2H2Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு குளோரினேற்ற ஐதரோகார்பனாகக் கருதப்படுகிறது. நிறமற்ற நீர்மமாகக் காணப்படும் இச்சேர்மம் இனிப்பான குளோரோஃபார்ம் போன்ற நெடியுடையதாக உள்ளது. ஒரு கரைப்பானாகவும், மரக்கறை, மெருகுப்பூச்சாகவும் இதைப் பயன்படுத்துகின்றனர்
  
## மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிம ஆலைடுகள்
பகுப்பு:ஆலசனேற்ற கரைப்பான்கள்
ஆவடி வட்டம்

**ஆவடி வட்டம்** (**Avadi taluk**) தமிழ்நாட்டின் திருவள்ளூர் மாவட்டத்தின் 9 வட்டங்களில் ஒன்றாகும்.  இவ்வருவாய் வட்டத்தின் வட்டாட்சியர் அலுவலகம் ஆவடியில் இயங்குகிறது. ஆவடி வட்டம் முழுவதும் பெருநகர சென்னை மாநகராட்சி வளையத்தில் அமைந்துள்ளது.  

ஆவடி வட்டம் திருநின்றவூர், திருமுல்லைவாசல், ஆவடி, மோரை, வெள்ளானூர் என 5 உள்வட்டங்களும், 31 வருவாய் கிராமங்களும் கொண்டுள்ளது. 

ஆவடி வட்டத்தில் உள்ள முக்கிய நகரப் பகுதிகள் ஆவடி, பட்டாபிராம், திருநின்றவூர் ஆகும்.

## தோற்றம்
பூந்தமல்லி வட்டம் மற்றும் அம்பத்தூர் வட்டத்தின் சில வருவாய் கிராமங்களைக் கொண்டு, புதிய ஆவடி வட்டம் 2015-இல் நிறுவப்பட்டது.,

## மேற்கோள்கள்


பகுப்பு:திருவள்ளூர் மாவட்ட வட்டங்கள்
டெட்ராபுரோமோயெத்திலீன்

**டெட்ராபுரோமோயெத்திலீன்** *(Tetrabromoethylene)*  என்பது C2Br4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் எத்திலீனின் புரோமினேற்ற வழிப்பெறுதியாகக் கருதப்படுகிறது. பியூட்டேனுடன் ஆக்சிசன் மற்றும் புரோமின் சேர்த்து ஆக்சிபுரோமினேற்ற வினைக்கு உட்படுத்தி டெட்ராபுரோமோயெத்திலீன் தயாரிக்கப்படுகிறது . 
 
## மேற்கோள்கள்

பகுப்பு:கரிம புரோமைடுகள்
பகுப்பு:கரிம ஆலைடுகள்
பகுப்பு:ஆல்க்கீன்கள்
புரோபார்கைல் குளோரைடு

**புரோபார்கைல் குளோரைடு** *(Propargyl chloride)* என்பது C3H3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3-குளோரோ-1-புரோப்பைன் என்ற பெயராலும் இச்சேர்மத்தை அழைக்கலாம். தெளிவான பழுப்பு நிறத்தில் காணப்படும் இச்சேர்மம் உயர் நச்சுத்தன்மையுடன் தீப்பற்றும் பண்பைக் கொண்டதாக உள்ளது. இது தண்ணிரீரில் கரையாது. ஆனால் பென்சீன் மற்றும் எத்தனாலில் கலக்கும். புரோபார்கைல் குளோரைடின் ஒளிவிலகல் எண் 1.4350 ஆகும். பொதுவாக அரிப்புத் தடுப்பியாகவும் மண்புகையூட்டம் மூலம் தொற்றுயிரிகளைக் கட்டுப்படுத்தவும் இச்சேர்மம் பயன்படுத்தப்படுகிறது. மேலும் கரிமத் தொகுப்பு வினைகளில் இடைநிலைச் சேர்மமாகவும் இது பயன்படுகிறது. 

புரோபார்கைல் குளோரைடு ஆல்ககாலுடன் வினைபுரிந்து புரோபார்கைல் எசுத்தர்களைக் கொடுக்கிறது.
  
## மேற்கோள்கள்
 
  
## புற இணைப்புகள்
* Entry at ChemSpider

பகுப்பு:ஆல்க்கைன்கள்
பகுப்பு:கரிமகுளோரைடுகள்
பகுப்பு:கரிம ஆலைடுகள்
ஏகாந்தம் (திரைப்படம்)

**ஏகாந்தம்** (Eghantham) என்பது செப்டம்பர் 21, 2018 அன்று வெளியான ஓர் இந்தியத் தமிழ்த் திரைப்படம் ஆகும்.

## நடிகர்கள்

* விவாந்த்
* நீரஜா
* தென்னவன்
* ஆர். கே. சுரேஷ்
* அனுபமா குமார்
* ராமர்
* கௌதம்
* சசிகலா
* சாந்தி ஆனந்த்

## மேற்கோள்கள்

## வெளி இணைப்புகள்

* 
*யூடியூபில் '''ஏகாந்தம்''' பட முன்னோட்டம்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பல்குளோரினேற்ற டைபீனைல் ஈதர்கள்

**பல்குளோரினேற்ற டைபீனைல் ஈதர்கள்** *(Polychlorinated diphenyl ethers)* என்பவை கட்டமைப்பில் பல்குளோரினேற்ற பைபீனைல்களை ஒத்துள்ளன. இவ்விருவகைச் சேர்மங்களும் நச்சுத்தன்மை கொண்ட பல்லாலசனேற்ற சேர்மங்களாகக் கருதப்படுகின்றன. ஓரின பல்குளோரினேற்ற டைபீனைல் ஈதர்களில் சில ஆர்த்தோ பதிலீடு பல்குளோரினேற்ற பைபீனைல்கள் அல்லாத சேர்மங்களைப் போல நச்சு எதிர்வினைகளை வெளிப்படுத்துகின்றன. இவ்விரண்டுக்கும் இடையில் அரைல் ஐதரோகார்பன் ஏற்பி செயல்படுகிறது.
  
## மேற்கோள்கள்

பகுப்பு:கரிம ஆலைடுகள்
பகுப்பு:குளோரோ அரீன்கள்
பீனசைல் புரோமைடு

**பீனசைல் புரோமைடு** *(Phenacyl bromide)* என்பது C6H5C(O)CH2Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் பிற கரிமச் சேர்மங்களைத் தயாரிப்பதற்கான முன்னோடியாகவும்  சக்திவாய்ந்த கண்ணீரோட்ட முகவராகவும் பயன்படுத்தப்படுகிறது. 
அசிட்டோபீனோனை புரோமினேற்றம் செய்து பீனசைல் புரோமைடு தயாரிக்கப்படுகிறது :.

:C6H5C(O)CH3  +  Br2   →  C6H5C(O)CH2Br  +  HBr

1871 ஆம் ஆண்டு இச்சேர்மம் முதன்முதலாக கண்டுபிடிக்கப்பட்டது .

## மேற்கோள்கள்

## புற இணைப்புகள்
*

பகுப்பு:கரிம புரோமைடுகள்
பகுப்பு:கரிம ஆலைடுகள்
பகுப்பு:கண்ணீர் வரவழைக்கும் முகவர்கள்
புனித ஜார்ஜ் கோட்டைக் கல்லூரி

**புனித ஜார்ஜ் கோட்டைக் கல்லூரி** அல்லது **சென்னைக் கல்விச் சங்கம்** (**The College of Fort St. George**)  என்பது கிழக்கிந்திய கம்பெனி ஆட்சிக் காலத்தில், சென்னை மாகாணத்தின் தலைநகரான சென்னை, புனித ஜார்ஜ் கோட்டையில் செயற்பட்டுவந்த ஒரு கல்லூரியாகும். இக்கல்லூரி சென்னை ஆட்சியரான எல்லீசனால் 1812 இல் துவக்கப்பட்டது.

## வரலாறு
இக்கல்லூரியானது இந்தியாவில் அரசு பணிகளில் பணியாற்ற தேர்வு செய்யப்பட்டு, இங்கிலாந்தில் இருந்து வந்தவர்களுக்கு தென்னிந்திய மொழிகளைக் கற்றுத் தருவதற்காக 1812 இல் துவக்கப்பட்டது. அப்போதிருந்து  1854வரை செயல்பட்ட இக்கல்லூரி பின்  மூடப்பட்டது. இக்கல்லூரியைத் துவக்கிய எல்லீசன் 1812இல் இருந்து கல்லூரியின் மேற்பார்வைக் குழுவின் தலைவராக அவர் 1819இல் இறக்கும்வரை இருந்தார்.   

இக்கல்லூரியானது ஆசிரியவியல் குறித்த நூல்களையும், கல்வி நூல்களையும் வெளியிடும் ஒரு அச்சகத்தையும் கொண்டிருந்த‍து. இக்கல்லூரியில் அக்காலத்திய முன்னணி அறிஞர்கள் தமிழ், தெலுக்கு, சமசுகிருத துறைத் தலைவர்களாக இருந்தனர். கல்லூரியானது தமிழ், தெலுங்கு போன்ற மொழிகளின் செவ்விலக்கிய மூலப்பிரதிகளைச் சேகரித்து வைத்த‍து. அக்காலத்திய முன்னணி அறிஞர்கள் இந்த மூலப் பிரதிகளில் உள்ள சில முதன்மையான நூல்களை கல்லூரியிலும், வெளியிலும் முதன்முறையாக அச்சுக்குக் கொண்டுவந்தனர்.

## இதனையும் காண்க
* சென்னையில் கல்வி

## மேற்கோள்கள்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையின் வரலாறு
முதலாம் சாகுஜி

**முதலாம் சாகுஜி போன்சலே** (**Shahuji I Bhonsle** (மராத்தி: शाहुजी १/शहाजी तंजावरचे)(b.1672)  **ஷாஜி** என்று அழைக்கப்படும் இவர் தஞ்சாவூரை ஆண்ட மராத்திய போன்சலே மரபின் இரண்டாவது மன்னராவார். இவர் சிவாஜியின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மூத்த மகனாவார். இவர் 1684 முதல் 1712வரை ஆட்சி செய்தார்.

## பதவியேற்றல்
முதல் தஞ்சை மராத்திய மன்னரும், இவரின் தந்தையுமான எக்கோஜி என்னும்  வெங்கோஜி இறந்ததையடுத்து, 1684இல் ஷாஜி தன் 12 ஆவது வயதில் மன்னராக பதவியேற்றார்.

## ஜுபில்கர் கானின் தொடர் போர்கள்
சிவாஜி இறந்த பிறகு முகலாயப் பேரரசர் ஔரங்கசீப்பின் தக்காண தொடர் போர்கள் உச்சமடைந்தன. அவரின் இந்தப் போர்களால்  1687இல் தக்காண சுல்தானகங்கள் மொகலாயப் பேரரசுடன் இணைக்கப்பட்டன. மேலும் சிவாஜியின் மூத்த மகனான சம்பாஜி கைது செய்யப்பட்டு கொல்லப்பட்டார். எனினும்  சிவாஜியின் இரண்டாவது மகனான இராஜாராம் மற்றும் அவரது மனைவி தாராபாய் ஆகியோரின் துணிச்சலான எதிர்ப்பு நடவடிக்கைகளால் மராட்டியப் போரரசின் அழிவு தடுத்து நிறுத்தப்பட்டது. 1689 மார்ச் 25இல் மராத்தியரின் தலைமையகமாக இருந்த ராய்கட் கோட்டையை முகலாயர்கள் கைப்பற்றினர். இதனால் மராத்தியப் பேரரசின் தற்காலிகத் தலைநகரமாக செஞ்சிக் கோட்டை மாற்றப்பட்டது. 1693 ஆம் ஆண்டில் ராஜராம் தனது தாயாதியான தஞ்சாவூர் அரசரால்  வழங்கப்பட்ட 20,000 பேர் கொண்ட படையுடன் செஞ்சியில் தங்கினார்.

இதனால் ஔரங்கசீப் தனது தளபதியான ஜுல்பிர்கானின் தலைமையில் செஞ்சியை நோக்கி படைகளை அனுப்பி, செஞ்சியைக் கைப்பற்றினார். செஞ்சியில் இருந்து மராட்டியர்கள்  தஞ்சாவூருக்குத் தப்பிச் சென்றனர். 1691 ஆண்டிலிருந்து தஞ்சாவூரானது தங்கள்  இறையாண்மையை தக்க வைத்துக் கொள்ள முகலாயர்களுக்கு நான்கு லட்சம் கப்பம் செலுத்த வேண்டிய கட்டாயத்துக்கு ஆளானது.

## போர்களும் வெற்றிகளும்
பட்டுக்கோட்டையில் கிடைத்த ஒரு கல்வெட்டின்படி பாம்பன் மற்றும் புதுக்கோட்டை ஆகியவற்றுக்கு இடைப்பட்ட நிலப்பரப்பு அனைத்தையும் ஷாஜியின் பிரதிநிதியும், கங்காதரன் என்பவரின் மகனுமான பாபாஜி என்பவர் வென்று, ஒரு கோட்டையைக் கட்டியதாக குறிப்பிடுகிறது. மேலும் இந்தக் கல்வெட்டானது மறவர்களுக்கு ஷாஜி உதவிகள் புரிந்தார் என்கிறது. ஷாஜியுடன் நல்லுறவில் இருந்தத  இராமநாதபுர சேதுபதி மீது 1700இல் திருச்சிராப்பள்ளியில் இருந்து இராணி மங்கம்மாள் படையெடுத்தார். இப்போரில் மங்கம்மாளின் படைகள் பெரும் தோல்வியுற்றன.  தஞ்சை மற்றும் திருச்சிக்கு நீர் ஆதாரமாக விளங்கும் காவிரி ஆற்றின் குறுக்கே அணை கட்டி அதனைத் தடுக்க மைசூர் உடையர் முயன்றார். அப்போது மங்கம்மாளுடன் உள்ள பகையை மறந்து இருவரும் ஒரு ஒப்பந்தம் செய்து கொண்டு, தஞ்சை- மதுரைக் கூட்டுப்படை ஒன்றை உருவாக்கினார். படை கிளம்பும் வேளையில் மைசூர்ப் பகுதிகளில் கடும் மழை பெய்ததால் சிக்க தேவராயன் கட்டிய அணை உடைந்தது. இதனால் போர் எதுவும் இல்லாமல் இப்பிரச்சினை அப்போது முடிவடைந்தது.

## பிற்கால வாழ்க்கை
1712இல் அரியாசனத்தை விட்டு இறங்கிய ஷாஜி தன் தம்பி சரபோஜிக்கு முடிசூட்டிவிட்டு துறவு மேற்கொண்டார்.

## மேலும் காண்க

* போன்சலே
* மராட்டியப் பேரரசு
* மராத்திய அரச குலங்கள் மற்றும் அரசுகள் பட்டியல்
* தஞ்சாவூர் மராத்திய அரசு

## மேற்கோள்கள்

# 'The Maratha Rajas of Tanjore' by K.R.Subramanian, 1928.

பகுப்பு:1672 பிறப்புகள்
பகுப்பு:தஞ்சை மராட்டிய அரசர்கள்
பெர்புளோரோடிரைபென்டைலமீன்

**பெர்புளோரோடிரைபென்டைலமீன்** *(Perfluorotripentylamine)* என்பது C15F33N என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். மின்னணுவியல் குளிரூட்டியாக இதைப் பயன்படுத்துகின்றனர். நிறமற்றும், நெடியற்றும் உயர் கொதிநிலை கொண்டும் இச்சேர்மம் காணப்படுகிறது. பெர்புளோரோடிரைபென்டைலமீன் நீரில் கரைவதில்லை. சாதாரான அமீன்களை போல அல்லாமல் பெர்புளோரோ அமீன்கள் குறைவான காரத்தன்மையை கொண்டவையாகவும் புளோரோபாய்மங்களின் பகுதிக்கூறுகளாகவும் உள்ளன. இவை மீக்கணினிகளில் அமிழ் குளிரூட்டிகளாகப் பயன்படுத்தப்படுகின்றன.     
ஐதரசன் புளோரைடை கரைப்பானாகவும் புளோரின் மூலமாகவும் பயன்படுத்தி அமீனை மின்வேதியியல் புளோரினேற்ற தொகுப்பு வினைக்கு உட்படுத்தி  பெர்புளோரோடிரைபென்டைலமீன் தயாரிக்கப்படுகிறது.

:N(C5H11)3  +  33 HF   →   N(C5F11)3  +  33 H2

## பாதுகாப்பு

பொதுவாக புளோரோ அமீன்கள் குறைவான நச்சுத்தன்மை என்பதால் அவை செயற்கை இரத்தமாக மதிப்பிடப்படுகின்றன.

## மேற்கோள்கள்

பகுப்பு:அமீன்கள்
பகுப்பு:கரிம ஆலைடுகள்
பகுப்பு:ஆலசனேற்ற கரைப்பான்கள்
பகுப்பு:புளோரின் சேர்மங்கள்
ஆர். பி. சௌத்ரி

**ஆர். பி. சௌத்ரி**(*R. B. Choudary*) ஓர் இந்திய திரைப்படத் தயாரிப்பாளர் ஆவார். இவர் தமிழ், தெலுங்கு, மலையாளம், இந்தி போன்ற மொழிகளில் திரைப்படம் தயாரித்துள்ளார். இவர் *[[சூப்பர் குட் பிலிம்ஸ்]]* திரைப்பட தயாரிப்பு நிறுவனத்தின் தலைவராகவும் உள்ளார். இவர் தமிழ் மற்றும் தெலுங்கு திரைப்படத்தின் மூலம் 3 முறை பிலிம்பேர் விருது பெற்றுள்ளார். இவர் தமிழ்த் திரைப்பட நடிகர்களான, ஜித்தன் ரமேஷ் மற்றும் ஜீவா ஆகியோரின் தந்தையுமாவார்.

## தயாரித்த திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை திரைப்படத் தயாரிப்பாளர்கள்
சுஜான்பாயி

**சுஜான்பாயி போன்சலே** (**Sujana Bai Bhonsle** or **Sujan Bai Bhonsle) ** என்பவர் போன்சலே மரபைச் சேர்ந்த தஞ்சாவூர் மராட்டிய மன்னரான இரண்டாம் வெங்கோஜியின் மனைவி ஆவார். இவரின் கணவர் இறந்த 1737 முதல் 1738இல் பதவியில் இருந்து இறக்கப்படும்வரை ஆட்சி செய்தார்.

## ஆட்சிகாலம்
சுஜான்பாயி 1737இல் தன் கணவரான இரண்டாம் வெங்கோஜி இறந்த 1737 முதல் அரியணை ஏறி ஓராண்டு நாட்டை  ஆண்டார். சுஜாபாயி அரசி என்றாலும் உண்மையில் அமைச்சரான சையீந்துவிடமே அதிகாரம் இருந்தது. இந்நிலையில் சரபோஜியின் மகன் என்று உரிமையுடன் அரச பதவிக்கு உரிமை கோரிவந்த காட்டுராஜா சுஜான்பாயியை பதவியில் இருந்து இறக்கினார். காட்டுராஜாவுக்கு  பிரஞ்சுக்காரர்களின் உதவியும் இருந்தது. சுஜான்பாயியை பதவியில் இருந்து இறக்கிய காட்டு ராஜா தன் பெயரை சாகுஜி (இரண்டாம்) என்று மாற்றிக்கொண்டு அரியணை ஏறினார்.

## மேற்கோள்கள்

# 'The Maratha Rajas of Tanjore' by K.R.Subramanian, 1928.

பகுப்பு:இந்திய அரச குடும்பப் பெண்கள்
பகுப்பு:தஞ்சை மராட்டிய அரசர்கள்
டிரைபார்மின்

**டிரைபார்மின்** *(Triformin)* என்பது C6H8O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை கிளிசரின் டிரைபார்மேட்டு, கிளிசரின் முப்பாசுப்பேட்டு என்ற பெயர்களாலும் அழைக்கலாம். கிளிசரால் மற்றும் பார்மிக் அமிலம் ஆகியவற்றின் டிரையெசுத்தராக இச்சேர்மம் கருதப்படுகிறது. டிரைபார்மின் சேர்மத்தின் உருகுநிலை 18 பாகை செல்சியசு வெப்பநிலையாகும். மேலும் இதன் கொதிநிலை 266 பாகை செல்சியசு வெப்பநிலை என்றும் கணக்கிடப்பட்டுள்ளது.
 
## மேற்கோள்கள்

பகுப்பு:எசுத்தர்கள்
பகுப்பு:பார்மேட்டு எசுத்தர்கள்
பெர்பிளெனாபென்ட்

**பெர்பிளெனாபென்ட்** *(Perflenapent)* என்பது C5F12 என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். இச்சேர்மத்தை பெர்புளோரோபென்டேன் என்ற பெயராலும் அழைக்கிறார்கள். அழுத்த அளவு உள்ளுறிஞ்சிகளில் உந்துசக்தியாகவும், நுண்குமிழி வாயு உள்ளகத்தில் மீயொலி மாற்ற முகவராகவும் பயன்படுத்தப்படுகிறது gas core in microbubble ultrasound contrast agents;. நானோமீட்டர் அளவுள்ள நீர்மத்துளிகளை மைக்ரோமீட்டர் அளவுள்ள நுண்வாயுக்குமிழிகளாக மாற்றும் வழிமுறையில் மேற்கொள்ளப்படும் உட்கவர்தல் சிகிச்சையிலும் (நீர்த்துளி மீயொலி ஆவியாக்கல்) இது பயன்படுகிறது. 
  
## மேற்கோள்கள்

பகுப்பு:மருந்தியல்
பகுப்பு:புளோரோகார்பன்கள்
பெர்புளோரோ எப்டேன்

**பெர்புளோரோ எப்டேன்** *(Perfluoroheptane)* என்பது C7F16 என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். இச்சேர்மத்தை பொதுவாக நேர்சங்கிலி பெர்புளோரோ எப்டேன்  என்ற வகையாக வகைப்படுத்துகிறார்கள் . நீர் மற்றும் எண்ணெய் போன்றவற்றில் கரையாத நீர்வெறுக்கும் மற்றும் எண்ணெய்வெறுக்கும் சேர்மமாக பெர்புளோரோ எப்டேன் கருதப்படுகிறது. தூளாக்கப்பட்ட மக்னீசியம் ஆக்சைடு தூளை ஊடகமாகக் கொண்டு காகிதத்தின் அமிலத்தன்மையை நீக்கும் சேர்மமாக இதைப் பயன்படுத்துகின்றனர் 
..

## மேற்கோள்கள்

பகுப்பு:புளோரோகார்பன்கள்
பகுப்பு:கரிம ஆலைடுகள்
பகுப்பு:பெர்புளோரினேற்ற சேர்மங்கள்
பென்டாபுளோரோயெத்தில் அயோடைடு

**பென்டாபுளோரோயெத்தில் அயோடைடு**  *(Pentafluoroethyl iodide)* என்பது C2F5I  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை பெர்புளோரோ கார்பன் என்றும் கருதுகிறார்கள். தீயணைப்புப் பொருள்களின் பகுதிப்பொருளாக இச்சேர்மத்தை பரிந்துரைக்கிறார்கள் .  

## மேற்கோள்கள்

பகுப்பு:கரிம புளோரைடுகள்
பகுப்பு:கரிம அயோடைடுகள்
பகுப்பு:கரிம ஆலைடுகள்
கரலியத்த பண்டார

**கரலியத்த பண்டாரன்** (*Karaliyadde Bandara*) கண்டி இராச்சியத்தின் மூன்றாவது மன்னனாக கிபி 1551 முதல் 1581 வரை ஆட்சி புரிந்தான். இவனது தந்தை ஜயவீர பண்டாரத்தின் பின்னர் கண்டியின் ஆட்சிப் பொறுப்பை ஏற்றான். இவனின் குடும்பம் இராஜ சிங்கனுக்கு அஞ்சி போர்த்துகேயரிடம் தஞ்சமடைந்து இவன் போர்த்துக்கேயருடன் ஒரு உடன்பாட்டினை மேற்கொண்டான். இவனுக்குப் பின்னர் இவனது மகள் தோனா கதரீனா ஆட்சியேறினாள். இவள் குசுமாசனா தேவி எனவும் அழைக்கப்பட்டாள். இவள் *டொனா கதரீனா* எனும் பெயரிலும் மருமகன் யமசிங்க பண்டார *தொன் பிலிப்* எனும் பெயரில் கத்தோலிக்க மதத்தை தழுவினார்கள்.

## இவற்றையும் பார்க்க
* ஆட்சியாளர் பட்டியல், இலங்கை
* இலங்கையின் வரலாறு

## மேற்கோள்கள்

## வெளி இணைப்புகள்
* Kingdom of Kandy - Mahanuwara
* Kings & Rulers of Sri Lanka
* Codrington's Short History of Ceylon

பகுப்பு:கண்டி மன்னர்கள்
பகுப்பு:1581 இறப்புகள்
அயோடோ அசிட்டோன்

**அயோடோ அசிட்டோன்** *(Iodoacetone)* என்பது C3H5IO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம அயோடின் சேர்மமான இது சாதாரண நிபந்தனைகளில் மஞ்சள் நிறத்தில் நீர்மமாகக் காணப்படுகிறது. எத்தனாலில் கரைகிறது .

## தயாரிப்பு

அசிட்டோனும் அயோடினும் சேர்ந்து வினைபுரிவதால் அயோடோ அசிட்டோன் உருவாகிறது :.
 
C3H6O + I2 = HI + C3H5IO

## மேற்கோள்கள்

பகுப்பு:கரிம அயோடைடுகள்
பகுப்பு:கீட்டோன்கள்
பகுப்பு:கண்ணீர் வரவழைக்கும் முகவர்கள்
இரண்டாம் சாகுஜி

**காட்டுராஜா **என்கிற** இரண்டாம் சாகுஜி போன்சலே**   (**Shahuji II Bhonsle** of **Katturaja**) என்பவர் என்பவர் போன்சலே மரபின் தஞ்சாவூர் மராட்டிய மன்னராக 1738 முதல் 1739வரை இருந்தவராவார். இவர் சரபோஜியின்  முறையிலா மணப்பிறப்பு மகன் என்ற சரிபார்க்கப்படாத கூற்றை அடிப்படையாகக் கொண்டு அதிகாரத்திற்கு உயர்ந்தார்.

## அதிகாரத்திற்கு உயருதல்
சரபோஜி மரணமடைந்த பிறகு, காட்டுராஜா அரியணையை அடைய விரும்பினார். இருப்பினும், 1778 இல் முதலாம் சரபோஜி இறந்தபோது, அரியணை அவரது தம்பியான துக்கோஜியிடம் ஒப்படைக்கப்பட்டது. துக்கோஜி 1736இல் இறக்கும்வரை காட்டுராஜாவால் அரியணைமீது உரிமை கோர இயலவில்லை. அவர் இறந்த பிறகு குறைந்த காலமே ஆட்சியில் இருந்த   இரண்டாம் வெங்கோஜி காலத்திலும் ஆட்சி உரிமை கோரவில்லை. ஆனால் வெங்கோஜியின் மரணத்துக்குப் பிறகு அவரது மனைவி சுஜான்பாயி அரியணையில் அமர்ந்தபிறகு காட்டுராஜா அரியணையில் உரிமை கோரினார். பிரஞ்சுக்காரர்களின் உதவியையும் பெற்றுக் கொண்டார். ஏமார்ந்த நேரத்தில் சுஜான்பாயியை சிறைபிடித்து, தளபதி சையதுவின் உதவியுடன் 1738இல் காட்டுராஜா மன்னராக ஆனார்.

## ஆட்சிகாலம்
**சவாய் சாகுஜி** அல்லது **சாகுஜி**  என்ற பெயரைப்பூண்டு காட்டுராஜா அரியணை ஏறி ஓராண்டு ஆட்சி செய்தார். இவர் அரியாசணம் ஏறிய பிறகு இவரது நடத்தையைக் கண்டு வெறுப்புற்று, இவர் உண்மையிலேயே அரசவாரீசுதானா என ஐயமுற்றனர். இதன்பிறகு தளபதி சையது காட்டுராஜாவை அரியணையில் இருந்து அகற்றிவிட்டு மறைந்த மன்னர் துக்கோஜியின் ஆசைநாயகிக்குப் பிறந்த பிரதாப சிம்மனை மன்னனாக்கினான் 

## பிற்கால வாழ்வு
பிரதாப சிம்மனின் ஆட்சிப் பிரதேசத்தில் இருந்து தொலைவான இடத்தில் இரண்டாம் சாகுஜி வாழ்ந்துவந்தார். பிரதாப சிம்மனின் ஆட்சியின் துவக்கக் காலத்தில் அவரையும் வீழ்த்தும் என்னத்துடன் இருந்த செல்வாக்கான தளபதியான சையது.ஆற்காடு நவாப்பான சந்தா சாகிப்புடன் இணைந்து சதியில் ஈடுப்பட்டார். இவர்களின் இந்த சதிசெயலில் இரண்டாம் சாகுஜியும் இணைந்து கொண்டார். இந்த சதித்திட்ங்களானது பின்னர் பிரதாப சிம்மனுக்குத் தெரிந்த்து.  இதையடுத்து மன்னரின் ஆணையின்பேரில் சையிது கைது செய்யப்பட்டு கொல்லப்பட்டார்.

## மேற்கோள்கள்

# The Maratha Rajas of Tanjore by K.R.Subramanian

பகுப்பு:தஞ்சை மராட்டிய அரசர்கள்
திருமுல்லைவாசல்

**திருமுல்லைவாசல்** அல்லது **திருமுல்லைவாயல்** (*Thirumullaivoyal*) தமிழ்நாட்டின், திருவள்ளூர் மாவட்டத்தின், ஆவடி வட்டத்தில் அமைந்துள்ள 5 உள்வட்டங்களில் ஒன்றாகும். மேலும் திருமுல்லைவாசல் ஆவடி மாநகராட்சியில் உள்ளது.   சுந்தரரால் தேவாரப் பாடல் பெற்ற வடதிருமுல்லைவாயில் மாசிலாமணீசுவரர் கோயில், திருமுல்லைவாசல் தொடருந்து நிலையத்திலிருந்து இரண்டு கி.மீ. தொலைவில் உள்ளது.

## அமைவிடம்
பெருநகர சென்னை மாநகராட்சியின் வலாயத்தில் திருமுல்லைவாசல் விரைவாக வளரும் நகரப் பகுதியாக மாறிவருகிறது. மேற்கு சென்னையின் ஒரு பகுதியாக உள்ள திருமுல்லைவாசலுக்கு தென்கிழக்கில் 2 கி.மீ. தொலைவில் அம்பத்தூர் நகராட்சியும்,  தென்மேற்கில் ஆவடி நகராட்சியும் உள்ளது.

## போக்குவரத்து
சென்னை புறநகர் பேருந்து நிலையத்திலிருந்து திருவள்ளூர் செல்லும் சாலையில் 16 கி.மீ. தொலைவில் உள்ளது. சென்னை  - அரக்கோணம் வழியாகச் செல்லும்  சென்னை புறநகர் இருப்புவழிகள்,  திருமுல்லைவாசல் தொடருந்து நிலையம் வழியாகச் செல்கிறது.

## மேற்கோள்கள்

## வெளியிணைப்புகள்
*

பகுப்பு:திருவள்ளூர் மாவட்ட வட்டங்கள்
சோழிங்கநல்லூர் வட்டம்

**சோழிங்கநல்லூர் வட்டம்** (**Sholinganallur taluk**) தமிழ்நாட்டின், சென்னை மாவட்டத்தின் 16 வருவாய் வட்டங்களில் ஒன்றாகும். 2009ல் காஞ்சிபுரம் மாவட்டத்தின் தாம்பரம் வட்டத்தின் சில வருவாய் கிராமங்களைக்  சோழிங்கநல்லூர் வருவாய் வட்டம் நிறுவப்பட்டது. இதன் வட்டாட்சியர் அலுவலகம் சோழிங்கநல்லூரில் இயங்குகிறது. இவ்வட்டம் 2 குறுவட்டங்களும், 15 வருவாய் கிராமங்களும் கொண்டது.

4 சனவரி 2018ல் சோழிங்கநல்லூர் வட்டம், சென்னை மாவட்டத்தின், கிண்டி வருவாய் கோட்டத்தில் இணைக்கப்பட்டது.

## சோழிங்கநல்லூர் வட்டத்தின் வருவாய் கிராமங்கள்

# சோழிங்கநல்லூர்
# உள்ளகரம்
# பெருங்குடி
# பள்ளிக்கரணை
# கொட்டிவாக்கம்
# பாலவாக்கம்
# நீலாங்கரை
# ஈஞ்சம்பாக்கம்
# காரப்பாக்கம்
# ஒக்கியம் துறைப்பாக்கம்
# மடிப்பாக்கம்
# ஜல்லடியான்பேட்டை
# செம்மண்சேரி
# உத்தண்டி
# சீவரம் 

## மக்கள்தொகை பரம்பல்
சோழிங்கநல்லூர் வட்டத்தின், 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை  5,63,342  ஆகும். அதில் ஆண்கள் 2,85,167 ஆகவும்; பெண்கள் 278,175 ஆகவும் உள்ளனர். பாலின விகிதம் ஆயிரம் ஆண்களுக்கு, 953 பெண்கள் வீதம் உள்ளனர். சராசரி எழுத்தறிவு 88.44%  ஆகவுள்ளது. ஆறு வயதிற்குட்பட்ட குழந்தைகள்  64,665 ஆகவுள்ளனர். நகர்புறங்களில் 87.5%  மக்களும்; கிராமப்புறங்களில் 12.5%  மக்களும் வாழ்கின்றனர். இவ்வட்டத்தில் பட்டியல் சாதியினரும் பட்டியல் பழங்குடியினரும் முறையே 74,531 மற்றும் 2,258 ஆகவுள்ளனர். 

சோழிங்கநல்லூர் வட்டத்தின்  மக்கள்தொகையில் இந்துக்கள்  480,291	(85.26%) ஆகவும், இசுலாமியர்கள்  25,070	(4.45%)  ஆகவும், கிறித்தவர்கள் 50,501	(8.96%) ஆகவும், மற்றவர்கள் 1.29%  ஆகவும் உள்ளனர். இவ்வட்டத்தில் தமிழ், தெலுங்கு மற்றும் கன்னட மொழிகள் பேசப்படுகிறது.

## மேற்கோள்கள்


பகுப்பு:சென்னை புவியியல் தொடர்பான குறுங்கட்டுரைகள்
பகுப்பு:சென்னை மாவட்ட வட்டங்கள்
ஆலந்தூர் வட்டம்

**ஆலந்தூர் வட்டம்** (**Alandur taluk**)   தமிழ்நாட்டின், சென்னை மாவட்டத்தின் 16 வட்டங்களில் ஒன்றாகும். கிண்டி வருவாய் கோட்டத்தில் அமைந்த இதன் வட்டாட்சியர் அலுவலகம் ஆலந்தூரில் உள்ளது. ஆலந்தூர் வட்டம் 1 உள்வட்டமும், 10 வருவாய் வட்டங்களும் கொண்டது. 

முன்னர் இவ்வட்டம் காஞ்சிபுரம் மாவட்டத்தின் ஒரு பகுதியாக இருந்தது. ஆலந்தூர் வட்டத்தில் 26 வருவாய் கிராமங்கள் இருந்தது.

ஆலந்தூர் வட்டத்தில் இருந்த மூவரசம்பேட்டையை தற்போது  காஞ்சிபுரம் மாவட்டத்தின் பல்லாவரம் வட்டத்துடன் இணைக்கப்பட்டுள்ளது.

## ஆலந்தூர் வட்டத்தின் பகுதிகள்
முன்னர் காஞ்சிபுரம் மாவட்டத்தின் ஆலந்தூர் வட்டத்தில் இருந்த கீழ்கண்ட நகராட்சிகள் மற்றும் பேரூராட்சிகள் சென்னை மாவட்டத்துடன் இணைக்கப்பட்டு,   பெருநகர சென்னை மாநகராட்சியுடன் சேர்க்கப்பட்டுள்ளது.
* ஆலந்தூர்
* ஆதம்பாக்கம்
* நந்தம்பாக்கம்
* மீனம்பாக்கம்
* முகலிவாக்கம்
* மௌலிவாக்கம்
* பழவந்தாங்கல்
* மணப்பாக்கம்
* பம்மல்
* திரிசூலம்

## மேற்கோள்கள்

## வெளி இணைப்புகள்
* The Taluks of Alandur and Sholinganallur, till now under the Kanchipuram district have now been merged with Chennai district

பகுப்பு:சென்னை புவியியல் தொடர்பான குறுங்கட்டுரைகள்
பகுப்பு:சென்னை மாவட்ட வட்டங்கள்
தமிழன் (நாளிதழ்)

**தமிழன்** என்பது 1990 களில் தமிழ்நாட்டில் இருந்து வெளிவந்த ஒரு தமிழ் நாளிதழ் ஆகும். *வினோத் தேத்தா* நடத்திய *இண்டிபெண்டன்ட்* இதழைப்போல நடத்தவேண்டும் என்ற நோக்கில் இதழ் துவக்கப்பட்டது. கட்சி சார்பற்ற முறையில் கலாநிதி மாறனால் நடத்த‍ விரும்பி பின்னர் அது இயலாமல் போனது.  1992 தைப்பொங்கல் அன்று துவக்கப்பட்ட இந்த இதழ் அதே ஆண்டு செப்டம்பர் மாதம் முப்பெரும்விழா மலருடன் நிறுத்தப்பட்டது.
## உசாத்துணைகள்

பகுப்பு:இந்தியத் தமிழ் இதழ்கள்
பகுப்பு:நின்று போன தமிழ் இதழ்கள்
அமில் குமார் தாசு

**அமில் குமார் தாசு** *(Amil Kumar Das)* என்பவர் 1902 ஆம் ஆண்டு முதல்  பிப்ரவரி 18, 1961 வரையிலான காலத்தில் வழ்ந்த ஓர் இந்திய வானியலாளர் ஆவார். அனைத்துலக புவியியற்பியல்  ஆண்டின் போது, மாட்ரிட், இந்தியா மற்றும் மணிலா ஆகிய இடங்களில் இருந்த வானியல் ஆய்வகங்களுக்கு சூரிய ஒளியின் விளைவுகளை கண்காணிக்கும் பொறுப்பு அளிக்கப்பட்டிருந்தது. தென்னிந்தியாவில் உள்ள கொடைக்கானல் சூரிய வானியல் ஆய்வகம்  புதியதாகக் கட்டப்பட்ட சூரிய குகை தொலைநோக்கி மூலம் இந்த கண்காணிப்பு பணியை மேற்கொண்டது. டாக்டர் தாசு அந்த நேரத்தில் கொடைக்கானல் வானியல் ஆய்வகத்தின் இயக்குனராகப் பணிபுரிந்தார். 1960 ஆம் ஆண்டில், சூரிய நிலநடுக்க ஆய்வுகளை மேற்கொள்ளும் முதலாவது சூரியக் குகை தொலைநோக்கியை நிறுவும் பொறுப்பு அவருக்கு அளிக்கப்பட்டிருந்தது . இவர்  நினைவாக சந்திரனின் அப்பக்கத்திலிருக்கும் கிண்ணக்குழிக்கு தாசு கிண்ணக்குழி என்று பெயரிடப்பட்டது.

## மேற்கோள்கள்

## வெளி இணைப்புகள்
* Indian Astronomy : From Jantar-Mantar to Kavalur

பகுப்பு:1902 பிறப்புகள்
பகுப்பு:1961 இறப்புகள்
பகுப்பு:இந்திய வானியற்பியலாளர்கள்
கலீல் அகமது

**கலீல் அகமது (**Khaleel Ahmed (பிறப்பு: டிசம்பர் 5, 1997) என்பவர் இந்தியத் துடுப்பாட்ட அணி வீரர் ஆவார்.

## உள்ளூர்ப் போட்டிகள்
பெப்ரவரி 5,2017இல் மாநிலங்களுக்கு இடையேயான இருபது20 போட்டியில் இராசத்தான் மாநில அணிக்காக முதல் போட்டியில் விளையாடினார். இதற்கு முன்பாக 2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் இந்திய அணியில் இடம்பெற்றார். ஆனால் விளையாடும் அணியில் இடம் கிடைக்கவில்லை. 2017 -2018 ஆம் ஆண்டுகளில் நடைபெற்ற  ரஞ்சிக் கோப்பைத் தொடரில் முதல் தரத் துடுப்பாட்டப் போட்டியில் அறிமுகமானார். அக்டோபர் 6, 2017 இல் நடைபெற்ற போட்டியில் ராசத்தான் மாநில அணிக்காக விளையாடினார்.

சனவரி, 2018 இல் 2018 இந்தியன் பிரீமியர் லீக் தொடருக்காக சன்ரைசர்ஸ் ஐதராபாத் அணி நிர்வாகம் இவரை ஏலத்தில் எடுத்தது.

பெப்ரவரி 5, 2018 இல் நடைபெற்ற விஜய் அசாரே கோப்பைக்கான (பட்டியல் அ துடுப்பாட்டம்) தொடரில் ராசத்தான் அணிக்காக விளையாடினார்.

## சர்வதேச போட்டிகள்
செப்டம்பர், 2018 இல் ஆசியக் கிண்ணம் 2018  தொடருக்கான இந்திய அணியில் இவருக்கு இடம் கிடைத்தது. செப்டம்பர் 18, 2018 இல் ஹொங்கொங் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.

## சான்றுகள்



## வெளியினைப்புகள்
ஈஎஸ் பி என் வலைத்தளத்தில் கலீல் அகமது

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
பகுப்பு:ராஜஸ்தான் நபர்கள்
லார்சா

**லார்சா** (**Larsa**) (சுமேரியம்: UD.UNUGKI, read *Larsam<sup>ki</sup>*) பண்டைய சுமேரியாவின் ஒரு பண்டைய  நகரம் ஆகும். தற்கால ஈராக் நாட்டின்  பண்டைய உரூக் நகரத்திற்கு தென்கிழக்கில் 25 கி.மீ. தொலைவில் உள்ளது.  லார்சா நகரத்தை ஆட்சியாளர்களில் புகழ் பெற்றவர் அம்முராபி ஆவார். இவரது பெயர் பழைய ஏற்பாடு நூலில் உள்ளது.

## இதனையும் காண்க
* பண்டைய அண்மை கிழக்கின் நகரங்கள்

## மேற்கோள்கள்
*Ettalene M. Grice, Clarence E. Keiser, Morris Jastrow, Chronology of the Larsa Dynasty, AMS Press, 1979, 
*The Rulers of Larsa , M. Fitzgerald, Yale University Dissertation, 2002
*Larsa Year Names, Marcel Segrist, Andrews University Press, 1990, 
*Judith K. Bjorkman, The Larsa Goldsmith's Hoards-New Interpretations, Journal of Near Eastern Studies, vol. 52, no. 1, pp.&nbsp;1–23, 1993
*T. Breckwoldt, Management of grain storage in Old Babylonian Larsa, Archiv für Orientforschung, no. 42-43, pp.&nbsp;64–88, 1995–1996
*D. Arnaud, French Archaeological Mission in Iraq. A Catalogue of the Cuneiform Tablets and Inscribed Objects Found during the 6th Season in Tell Senkereh/Larsa, Sumer, vol. 34, no. 1-2, pp.&nbsp;165–176, 1978
*EJ Brill, Legal and economic records from the Kingdom of Larsa, Leemans, 1954, 

## வெளி இணைப்புகள்
*Yearnames of Larsa rulers at CDLI
*On-line digital images of Larsa Tablets at CDLI

பகுப்பு:விவிலிய இடங்கள்
பகுப்பு:பண்டைய நகரங்கள்
பகுப்பு:மெசொப்பொத்தேமியாவின் வரலாறு
பகுப்பு:மெசொப்பொத்தேமியா
பகுப்பு:பண்டைய அண்மைக் கிழக்கின் நகரங்கள்
பகுப்பு:ஈராக்கின் தொல்லியற்களங்கள்
முனைய துணைக்கோள் ஏவுகலம் - சி42

**முனைய துணைக்கோள் ஏவுகலம் -சி42 (PSLV-C42)** இந்திய முனைய துணைக்கோள் ஏவுகல வரிசையில் 44ஆவது ஏவுதல் ஆகும். இங்கிலாந்தைச் சேர்ந்த நோவா எஸ் ஏ ஆர் மற்றும் எஸ்1- 4 ஆகிய இரு புவி கண்காணிப்பு செயற்கைக் கோள்களையும் வணிக நோக்கில் இந்தியா விண்ணில் செலுத்துகிறது. இந்திய விண்வெளி ஆய்வு மையத்தால் ஆந்திரப்பிரதேசம் ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் ஏவுதளத்திலிருந்து 2018 ஆம் ஆண்டு செப்டம்பர் 16 அன்று இந்த ஏவுகலம் துணைக்கோள்களுடன் விண்வெளியில் செலுத்தப்பட்டது.இந்த ஏவுகலம் சுமார் 44.4 மீட்டர் உயரமும், 230.4 டன் எடையும் கொண்டது ஆகும். இந்த ஏவுகலம் சுமந்து செல்லும் நோவா எஸ் ஏ ஆர் செயற்கைக்கோள் வெள்ளம் மற்றும் இயற்கைப் பேரிடர்களைக் கண்காணிக்கும் விதமாகவும், எஸ்1- 4 செயற்கைக்கோள் இயற்கை மற்றும் சுற்றுச்சூழலைக் கண்காணிக்கும் விதமாகவும் வடிவமைக்கப்பட்டுள்ளன. இந்த செயற்கைக் கோள்கள் பூமியிலிருந்து 583 கி.மீ தொலைவில் நிலைநிறுத்தப்பட்டன. இந்த ஏவுகலமானது, திருவனந்தபுரத்தில் உள்ள விக்ரம் சாராபாய் ஆய்வு மையத்தால் வடிவமைக்கப்பட்டது. இந்த ஏவுகலமானது, நான்கு நிலைகளைக் கொண்டுள்ளதாக இருந்துள்ளது. 

## மேற்கோள்கள்

பகுப்பு:முனைய துணைக்கோள் ஏவுகலம்
புரோமோ அசிட்டோன்

**புரோமோ அசிட்டோன்** *(Bromoacetone)* என்பது C3H5BrO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புரோமின் சேர்மமான இது கண்ணீர் வரவழைக்கும் முகவராக நீர்ம நிலையில் காணப்படுகிறது. பல கரிமச் சேர்மங்களை தயாரிப்பதற்கான முன்னோடிச் சேர்மமாக இது பயன்படுகிறது.

## தோற்றம்

அவாய் தீவுகளின் அருகே இருக்கும் அசுபாரகோப்சிசு டாக்சிபார்மிசு என்ற கடற்பாசியின்  எண்ணெயில் புரோமோ அசிட்டோன்  இயற்கையாகவே 1% க்கும் குறைவாக உள்ளது.
 
## தயாரிப்பு

புரோமோ அசிட்டோன் வர்த்தக முறையாகவும் கிடைக்கிறது. சில சமயங்களில் மக்னீசியம் ஆக்சைடுடன் சேர்த்து நிலைப்படுத்தப்படுகிறது. என் சோகோகோவ்சுகியால் 19 ஆம் நூற்றாண்டில் முதன்முதலாக விவரிக்கப்பட்டது .

புரோமின் மற்றும் அசிட்டோன் ஆகியவற்றை ஒரு வினையூக்கி அமிலத்துடன் சேர்த்து வினைபுரியச் செய்வதன் மூலம் புரோமோ அசிட்டோன் தயாரிக்கப்படுகிறது. அனைத்து கீட்டோன்கள் போலவே அமிலங்கள் அல்லது காரங்களின் முன்னிலையில் இந்த அசிட்டோனும் ஈனாலேற்றம் அடைகிறது. பின்னர் ஆல்ஃபா கார்பன் புரோமினுடன் எலக்ட்ரான்கவர் பதிலீட்டு வினை புரிகிறது. இந்த தயாரிப்பு முறையின் முக்கியமான சிரமம் என்பது அதிக-புரோமினேற்றம் அடைவது ஆகும். இதன் விளைவாக டை மற்றும் டிரை புரோமினேற்றம் அடைந்த விளைபொருட்கள் உருவாகின்றன. வினையில் ஒரு காரம் இருக்குமேயானால் அதற்குப்பதிலாக ஆலோபார்ம் வினையின் வழியாக புரோமோபார்ம் பெறப்படுகிறது.

## பயன்பாடு

இது முதலாம் உலகப் போரில் வேதியியல் ஆயுதமாகப் பயன்படுத்தப்பட்டது. பி.ஏ என்ற பெயரால் ஆங்கிலேயர்களும் பி-சிடாப் (வெஞ்சிலுவை) என்று பெயரால் செருமானியர்களாலும் அழைக்கப்பட்டது. இதன் நச்சுத்தன்மை காரணமாக ஒரு கலகக் கட்டுப்பாட்டு முகவராகப் பயன்படுத்தப்பட்டு தற்போது வழக்கற்றுப் போய்விட்டது, கரிமத் தொகுப்பு வினைகளில் பன்முக வினையாக்கியாக புரோமோ அசிட்டோன் பயன்படுத்தப்படுகிறது. உதாரணமாக ஐதராக்சி அசிட்டோன் தயாரிப்பதற்கான முன்னோடிச் சேர்மமாக இதைப் பயன்படுத்துகின்றனர் .

## மேற்கோள்கள்

பகுப்பு:கரிம புரோமைடுகள்
பகுப்பு:கண்ணீர் வரவழைக்கும் முகவர்கள்
பகுப்பு:கீட்டோன்கள்
பகுப்பு:முதல் உலகப்போர் வேதி ஆயுதங்கள்
யுரேனியம் ருத்தேனியம் சிலிசைடு

**யுரேனியம் ருத்தேனியம் சிலிசைடு** *(Uranium ruthenium silicide)*  என்பது URu2Si2  என்ற மூலக்கூற்று வாய்ப்பாட்டால் விவரிக்கப்படும் ஒரு கனபெர்மியான் கலப்புலோகமாகும். யுரேனியம், ருத்தேனியம், சிலிக்கன் ஆகிய தனிமங்கள் சேர்ந்து '122' நாற்கோணக படிகக் கட்டமைப்பில் இக்கலப்புலோகத்தை உருவாக்குகின்றன. நடைமுறையிலுள்ள 122 இரும்பு ஆர்சினைடு போல திண்மப்பொருள் ஆய்வில் இதைப் பயன்படுத்துகின்றனர். 17.5 கெல்வின் வெப்பநிலைக்குக் கீழ் யுரேனியம் ருத்தேனியம் சிலிசைடு ஒரு மீக்கடத்தியாகும். இவ்வெப்பநிலைக்குக் கீழ் இது காந்தத்தன்மையும் கொண்டுள்ளது . 1.5 கெல்வின் வெப்பநிலைக்குக் கீழ் இது மீக்கடத்தியாகச் செயல்படுகிறது . இருப்பினும், 17.5 கெல்வின் வெப்பத்திற்குக் கீழான கட்டத்தின் இயற்கைத் தன்மையை விவரிக்க பலவிதமான நிலவரங்கள் முன்மொழியப்பட்ட போதிலும் விவாதங்கள் இன்னும் தொடர்கின்றன.

## மேற்கோள்கள்

பகுப்பு:சிலிசைடுகள்
பகுப்பு:யுரேனியம் சேர்மங்கள்
பகுப்பு:ருத்தேனியம் சேர்மங்கள்
பகுப்பு:மீக்கடத்துதிறன்
2,4-டைமெத்தில்பென்டேன்

**2,4-டைமெத்தில்பென்டேன்** *(2,4-Dimethylpentane)* என்பது C7H16  என்ற மூலக்கூற்று வாய்ப்பாட்டால் விவரிக்கப்படும் ஓர் ஆல்க்கேன் ஆகும். எண்ணெய் சுத்திகரிப்பு ஆலைகளில் இந்த நிறமற்ற ஐதரோ கார்பன் பெருமளவில் தயாரிக்கப்படுகிறது. புரோப்பிலீன் சேர்மத்தால் ஐசோபியூட்டேன் ஆல்க்கைலேற்றம் செய்யப்படுவதால் 2,4-டைமெத்தில்பென்டேன் உருவாகிறது. பொதுவாக இதை ஆல்க்கைலேட்டு என்கிறார்கள். பிற பெட்ரோலியப் பொருட்களுடன் இதைக் கலந்து உயர் ஆக்டேன் எரிபொருள் தயாரிக்கப்படுகிறது. நேர்கோட்டு எப்டேன் போல அல்லாமல் 2,4-டைமெத்தில்பென்டேன் விரும்பப்படும் எரிபொருளாகக் கருதப்படுகிறது. ஏனெனில் இதனுடைய கிளைக் கட்டமைப்பு உள்வெடிப்பு இல்லாத எரிதலை அனுமதிக்கிறது. 

  

## மேற்கோள்கள்

பகுப்பு:ஆல்கேன்கள்
டெட்ரா அயோடோபென்சீன்கள்

**டெட்ரா அயோடோபென்சீன்கள்** *(Tetraiodobenzenes)* என்பவை C6H2I4  என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். இவற்றை நான்கையோடோ பென்சீன்கள் என்ற பெயராலும் அழைக்கலாம். ஒரு பென்சீன் வளையத்தில் நான்கு அயோடின் அணுக்கள் பதிலீடு செய்யப்பட்டிருக்கும் சேர்மங்கள் டெட்ரா அயோடோபென்சீன்கள் எனப்படுகின்றன. அயோடின் அணுக்கள் இடம்பெறும் அமைப்பின் அடிப்படையில் மூன்று வகையான மாற்றியங்கள் இருப்பதற்கான சாத்தியங்கள் இருக்கின்றன. 

  

 

## மேற்கோள்கள்
  



பகுப்பு:அயோடோ அரீன்கள்
பசுபதி முத்திரை

**பசுபதி முத்திரை**  (**Pashupati Seal**) மொகெஞ்சதாரோ தொல்லியல் களத்தில் கண்டெடுக்கப்பட்ட சிந்து வெளி நாகரீக காலத்தியதாகும்.

பசுபதி முத்திரையானது சோப்புக்கல்லில் வடிக்கப்பட்டது. காண்டாமிருகம், யானை, காளை, மான், புலி போன்ற விலங்குகளால் சூழப்பட்டும், பத்மாசனத்தில் யோக நிலையில் அமர்ந்திருப்பவர் தலையில் காளையின் கொம்புகள் மற்றும் திரிசூலம் பொறித்த முத்திரையை பசுபதி சிற்பம் என்பர்.  

## கண்டெடுப்பு மற்றும் விளக்கம்

மொகெஞ்சதாரோ தொல்லியல் களத்தின் தெற்குப் பகுதியின் தொகுதி எண் 1ல்,  1928 - 1929ல் அகழ்வாய்வு செய்த போது கண்டெடுத்த 420 தொல்பொருட்களில், கிமு 2350 - 2000க்கும்  இடைப்பட்ட காலத்திய பசுபதி முத்திரையும் ஒன்றாகும். 

  

3.5 செமீ உயரம், 3.56 செமீ அகலம் மற்றும் .076 செமீ   நீள, அகலம், தடிமனுடன் கூடிய  சோப்புக்கல்லிலான  சிந்து வெளி எழுத்துக்களுடன்,  காண்டாமிருகம், யானை,காளை, மான், புலி முதலிய விலங்குகள் சூழ, கால்களை மடித்து அமர்ந்த நிலையில், தலையில் திரிசூலம் போன்ற காளையின் கொம்புகளுடன் கூடிய ஒரு யோகின் உருவம் பொறித்த முத்திரை  கண்டெடுக்கப்பட்டது.

## ஆதி சிவனுடன் அடையாளப்படுத்தல்

### ஜான் மார்ஷலின் பகுப்பாய்வு
இந்தியத் தொல்லியல் ஆய்வகத்தின் தலைமை இயக்குனராக் இருந்த, தொல்லியல் ஆய்வாளர் ஜான் மார்ஷல், சிந்து வெளி நாகரீகம் இருந்த பகுதிகளை அகழாய்வு செய்தவர்.  அகழாய்வில் கிடைத்த பசுபதி முத்திரையை மனித குல படைப்பாற்றலின் சின்னமாக குறிக்கப்படும் இலிங்கமாக  கருதினார். 

இவர் பசுபதி முத்திரையை பகுப்பாய்வு செய்து, அதில் உள்ள யோக நிலையில் அமர்ந்த உருவம் வேதகாலத்திற்கு முந்தைய பண்டைய இந்திய மக்கள் வணங்கிப் போற்றிய, தற்கால சிவபெருமானின் முந்தையத் தோற்றமான உருத்திரன் என்று பகுப்பாய்வு செய்துள்ளார்.  

பின்னர், 1931 ஆம் ஆண்டில் ஜான் மார்சல், பசுபதி முத்திரை சீவராசிகளின் படைப்பிற்கு மூலகாரணமாக உருவகப்படுத்தும்  இலிங்கத்துடன்  தொடர்புடையது என்பதை தெளிவுபடுத்தினார்.

### மறுப்புகள் மற்றும் மாற்று விளக்கங்கள்
பசுபதி முத்திரை குறித்து பல்வேறு கலந்துரையாடல்கள் நடைபெற்றது. அறிஞர்களிடையே, ஜான் மார்ஷலின் பசுபதி முத்திரை குறித்த  பகுப்பாய்விற்கு ஆதரவுகளும், விமர்சனங்களும், எதிர்ப்புகளும்  எழுந்தது.  டோரிஸ் மெத் சிறீனிவாசன் என்பவர், ஜெர்மானிய இந்தியவியல் அறிஞர் ஜான் மார்ஷலின் பசுபதி முத்திரைக் குறித்த கூற்றை ஆதாரங்களுடன் மறுத்துள்ளார்.மேலும் ஹெர்பர்ட் சுல்லிவான் மற்றும் ஆல்ப் ஹில்டெபிடெல் ஆகியோர் ஜான் மார்ஷலில் கூற்றை ஆதாரங்களுடன் மறுத்துள்ளனர். 

இருப்பினும், காளையை வாகனமாகக் கொண்ட  ஆதிசிவனைக் குறிக்கும் முத்திரையே பசுபதி முத்திரை என முடிந்த முடிபாக அறிஞர்கள் ஏற்றுள்ளனர். இந்த பசுபதி முத்திரையை வேதகால தேவதைகளும், முனிவர்களுமான உருத்திரன், அக்கினி, மகிசாசூரன், கலைக்கோட்டு முனிவர் மற்றும் யோகிகளுடன் தொடர்புறுத்தி நோக்கப்படுகிறது. மேலும் ஆரியர் அல்லாத தெய்வங்களுடனும் தொடர்புறுத்தப்படுகிறது.

### தற்கால கருத்து
2002 ஆம் ஆண்டில்  கிரிகோரி எல். போஸ்சல் எனும் தொல்லியல் அறிஞர் பசுபதி முத்திரையை  மூக்கொம்பு விலங்குடன்  இணைத்துப் பேசுகிறார். மேலும் இம்முத்திரையின் தோற்றம் ஒரு சமயச்சடங்கு ஒன்றின் போது காணப்படுவது  என்றும் கருதுகிறார். 

## படக்காட்சிகள்

File:Gundestrupkedlen- 00054 (cropped).jpg|டென்மார்க்கில் கண்டெடுத்த கிமு 300 - 200 காலத்திய  பசுபதி முத்திரை போன்ற உலோகத் தகடு.


## இதனையும் காண்க
* சிந்துவெளி முத்திரைகள்

## மேற்கோள்கள்

*
*
*
*
*
*
*
*
*
*
*
*
*
*
*

பகுப்பு:சிந்துவெளி நாகரிகம்
பகுப்பு:சிந்துவெளி நாகரிகக் கண்டுபிடிப்புகள்